CELEX: 62021CB0464
Language: el
Date: 2022-04-26 00:00:00
Title: Υπόθεση C-464/21: Διάταξη του Δικαστηρίου (έκτο τμήμα) της 26ης Απριλίου 2022 [αίτηση του Juzgado de lo Social n° 3 de Barcelona (Ισπανία) για την έκδοση προδικαστικής αποφάσεως] — QL κατά Universitat de Barcelona (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Κοινωνική πολιτική – Οδηγία 1999/70/ΕΚ – Συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Διαδοχικές συμβάσεις εργασίας ορισμένου χρόνου στον δημόσιο τομέα – Ρήτρα 2, και ρήτρα 3, σημείο 1 – Πεδίο εφαρμογής – Έννοια του «εργαζομένου ορισμένου χρόνου»)

20.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/22
            
         
      Διάταξη του Δικαστηρίου (έκτο τμήμα) της 26ης Απριλίου 2022 [αίτηση του Juzgado de lo Social no 3 de Barcelona (Ισπανία) για την έκδοση προδικαστικής αποφάσεως] — QL κατά Universitat de Barcelona
      (Υπόθεση C-464/21) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Κοινωνική πολιτική - Οδηγία 1999/70/ΕΚ - Συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP - Διαδοχικές συμβάσεις εργασίας ορισμένου χρόνου στον δημόσιο τομέα - Ρήτρα 2, και ρήτρα 3, σημείο 1 - Πεδίο εφαρμογής - Έννοια του «εργαζομένου ορισμένου χρόνου»)
      (2022/C 237/27)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de lo Social no 3 de Barcelona
      
         Διάδικοι στην υπόθεση της κύριας δίκης
      
      QL
      
         κατά
      
      Universitat de Barcelona
      
         Διατακτικό
      
      Η ρήτρα 2 και η ρήτρα 3, σημείο 1, της συμφωνίας-πλαισίου για την εργασία ορισμένου χρόνου, που συνήφθη στις 18 Μαρτίου 1999 και προσαρτάται στην οδηγία 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP, έχουν την έννοια ότι εμπίπτει στο πεδίο εφαρμογής της εν λόγω συμφωνίας-πλαισίου εργαζόμενος με τον οποίο εργοδότης του δημόσιου τομέα έχει συνάψει διαδοχικές συμβάσεις εργασίας ορισμένου χρόνου, με αποτέλεσμα τον ενδεχόμενο αναχαρακτηρισμό, ως κύρωση, της σχέσης εργασίας σε «σχέση αορίστου χρόνου σε μη μόνιμη θέση».
      
         (1)  Ημερομηνία καταθέσεως: 29 Ιουλίου 2021.